Diari Oficial de la Generalitat Valenciana


Sumari del DOGV 6524, del 19-05-2011 (2011/5503)

Notificació del laude emés per la Junta Arbitral de Transports de València. Expedient número V-355/2010.
--------------------------------------------------------------------------------------------------------

### Dades del document

Número de DOGV
:   6524

Data del DOGV
:   19-05-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/5503


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral de Transports de València. Expedient número V-355/2010.  
 [2011/5503]  
Ramón Escrig Moreno, president de la Junta Arbitral de Transports de València, manifesta que, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Morexpress Transportes, SA, que s'ha dictat laude en l'expedient de referència i, ja que no ha sigut possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. President: Ramón Escrig Moreno. Vocals: Aurora Costa Vicente, que excusa la seua assistència. Marta Rubio Garrigues que actua en substitució de Carlos Virosque Verdú, que excusa la seua assistència. Secretària vocal suplent: Teresa Calatrava Alarcón. Parts. Reclamant: Fercam Transportes, SA, representada per Miquel Badía Fernández. Reclamat: Morexpress Transportes, SA, que no compareix a l'acte de la vista, estant citat a través del Diari Oficial de la Comunitat Valenciana.  
A València, 11 d'abril de 2011, a les 12.35 hores, es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-355/2010, i es procedix a la realització de la vista oral respecte de la reclamació següent: impagament de ports. Incompareixença del demandat. Citació a través del Diari Oficial de la Comunitat Valenciana.  
Iniciada la vista oral pel president es procedix a comprovar la identitat de la part compareixent i la qualitat amb què intervé.   
Es dóna compte que davant de la impossibilitat de citació i notificació a la vista, després dels reiterats intents realitzats a través del Servici de Correus, s'ha procedit a la seua publicació en el Diari Oficial de la Comunitat Valenciana (ja que València és l'últim domicili conegut) número 6475 de data 8 de març de 2011.  
Concedida la paraula a la reclamant deixa basada la seua reclamació en els següents:  
  
Antecedents de fet  
Primer. Es ratifica en tots els motius de la seua demanda i manifesta que, com a conseqüència de les relacions comercials existents entre les parts, la reclamant va realitzar, per compte de la reclamada, un transport des de Paterna (València/Espanya) fins a Korschenbroich-Glehn (Alemanya), el qual va transcórrer sense incidències i per a prova del qual s'adjunta orde de càrrega i document CMR. Conclòs este es va presentar al cobrament la factura número 2913 de data 31 de maig de 2008 per un import de 1.856,00 euros.   
El reclamat va abonar la quantitat de 1.276,00 euros de l'esmentada factura, i va deixar pendents de pagament 580,00 euros.  
Realitzades diverses gestions de cobrament sense aconseguir-ho és per això que s'interposa la present demanda, i se sol·licita que, una vegada que siga reconegut el seu dret, es condemne la reclamada al pagament de la quantitat de 580,00 euros més 99,41 euros en concepte d'interessos legalment meritats.  
S'apliquen els següents:  
  
Fonaments jurídics:  
Primer. La competència territorial de la Junta, de la qual res s'al·lega, està determinada en els articles 6 i 7.2 del Reglament de la LOTT (Reial Decret 1211/90).   
Segon. La submissió, a més d'estar expressament arreplegada en l'orde de càrrega adjunta a la demanda, està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que existix el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servici o l'activitat contractat». No consta en l'expedient que s'haja fet cap manifestació en el sentit preceptuat.   
Tercer. En relació amb el transport internacional realitzat (Paterna-València-Espanya - Korschenbroich-Glehn-Alemanya), s'ha de completar la legislació assenyalada amb l'aplicació del conveni de 19 de maig de 1956 a què es va adherir Espanya per Instrument de 12 de setembre de 1973 (Ministeri d'Afers Exteriors, BOE de 7 de maig de 1974, núm. 109). Contracte de transport internacional de mercaderies per carretera (CMR), modificat pel Protocol de 5 de juliol de 1978 a què es va adherir Espanya per Instrument de 23 de setembre de 1982 (direcció de l'Estat) publicat en el BOE de 18 de desembre de 1982, número 203, que establix per a qüestions de competència allò que s'ha regulat en l'article 31.1.a. No obstant això i atés que el CMR no constituïx una regulació completa i sistemàtica dels transports de mercaderies per carretera, les seues llacunes s'han de completar acudint a les normes materials internes del els estats, per la qual cosa supletòriament s'aplicaran el codi de comerç, LOTT i el seu reglament i la resta de normes d'aplicació general.  
Quart. No hi ha motiu fundat en dret que mantinga que l'actuació de les juntes arbitrals de transports haja de circumscriure's només a les controvèrsies nascudes com a conseqüència del transport de caràcter intern. En este sentit no hi ha mes que considerar d'aplicació el que establix l'article 33 del CMR que diu: «el contracte de transport pot contindre una clàusula en què s'atribuïx la competència a un tribunal arbitral, a condició que esta clàusula preveja que el dit tribunal arbitral aplicarà el present conveni».   
Insistint en esta línia, l'article 31 del CMR fa una remissió a la jurisdicció dels estats per a la resolució dels litigis a què puga donar lloc el transport regulat en este, la qual cosa en este cas fa plenament aplicable el sotmetiment a la Junta Arbitral de Transports de València que expressament es consigna en les respectives ordes de càrrega.  
  
Cinqué. La clàusula V.1 del conveni europeu sobre arbitratge comercial internacional, realitzat a Ginebra el 21 d'abril de 1961 diu: «la part que pretenga promoure una excepció o declinatòria, per incompetència del tribunal arbitral, haurà de fer-ho, quan es tracte d'excepcions basades en fets d'inexistència, nul·litat o caducitat d'acord o compromís arbitral, durant el procediment arbitral, no després del moment de presentar les seues al·legacions sobre el fons o la substància de la controvèrsia[...]». El punt 2 de la mateixa clàusula afig: «aquelles excepcions contra la competència del tribunal arbitral al·ludides en el precepte del paràgraf primer que no hagueren sigut promogudes dins dels terminis fixats en el mencionat paràgraf, no podran ser-ho durant el curs ulterior del procediment arbitral[...]».  
Sisé. Atesa l'absència de la vocal representant de la Federació de Transportistes, el present laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment establix: «la inassistència de qualsevol dels membres de la Junta, a excepció del president, no impedirà que es dicte el laude».  
  
Seté. De les manifestacions realitzades en vista es deduïx que, efectivament, el port reclamat en esta demanda i la factura del qual consta adjunta a esta va ser realitzat, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Fercam Transportes, SA, representada per Miquel Badía Fernández contra Morexpress Transport, SA, ja que dels fets relatats, dels documents probatoris i de les declaracions efectuades s'establix que, una vegada realitzat el transport reclamat dins de les condicions contractuals convingudes, ha de ser abonat el seu import.   
Per tot això Morexpress Transport, SA, haurà d'abonar a Fercam Transportes, SA, la quantitat de cinc-cents huitanta euros (580,00 €) més els interessos corresponents des de la data de presentació d'esta demanda (12/07/2010) i que hauran de liquidar-se en el moment de l'execució del present laude.   
Contra este laude es pot exercitar l'acció d'anul·lació davant de l'Audiència Provincial de València en el termini de dos mesos següents a la seua notificació, d'acord amb el que establixen els articles 40 a 43, els dos inclusivament, de la Llei 60/2003, de 23 de desembre, d'Arbitratge.  
Amb independència del que s'ha exposat anteriorment, dins dels 10 dies següents al de la notificació del laude podrà sol·licitar-se a esta Junta Arbitral la seua correcció, l'aclariment o el complement, d'acord amb l'article 39 de l'esmentada Llei d'Arbitratge.  
Transcorreguts 20 dies des de la notificació d'este laude a les parts, es podrà instar la seua execució forçosa davant del Jutjat Mercantil de València, de conformitat amb el que establixen els articles 44 i 45 de la Llei d'Arbitratge i el 548 de la Llei 1/2000, de 7 de gener, d'Enjudiciament Civil».  
Els mencionats terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
València, 26 d'abril de 2011.- El president de la Junta Arbitral de Transports de Valencia: Ramón Escrig Moreno.